Roquetes adquireix 11.000 metres quadrats per a habitatge social i futurs equipaments municipals
L’Ajuntament de Roquetes ha formalitzat la compra de tres parcel·les de sòl urbanitzable d’11.000 metres quadrats, que es destinaran a habitatge social i futurs nous equipaments municipals. Aquesta adquisició és una de les primeres accions del Programa d’Actuació Municipal d’Habitatge, aprovat el passat mes de maig per l’Ajuntament. L’equip de govern d’Esquerra ha explicat que després de mesos de negociació intensa amb els actuals propietaris, dues de les parcel·les de la Sareb i una de ServiHabitat, s’ha aconseguit tancar la compra a un preu molt inferior al valor inicial de venda. En concret, inicialment ascendia a més de 630.000 euros i s’ha reduït fins als 184.000. L’alcalde, Ivan Garcia, ha destacat que per primera vegada el municipi disposa de sòl urbanitzable destinat exclusivament a la promoció d’habitatge social i a la planificació de nous equipaments.